text: প্রেমা নারায়ণ (জন্মঃ ১৯৫৫) ভারতের একসময়কার চলচ্চিত্র অভিনেত্রী ছিলেন। তিনি হিন্দি এবং বাংলা চলচ্চিত্রে অভিনয় করতেন। ১৯৭১ সালে তিনি ফেমিনা মিস ইন্ডিয়া ওয়ার্ল্ড খেতাব জেতেন। এবং একই বছর বিশ্বসুন্দরী প্রতিযোগিতা 'মিস ওয়ার্ল্ড'-এ ভারতের প্রতিনিধিত্ব করেছিলেন।
  
  প্রাথমিক জীবন
  প্রেমা নারায়ণ পশ্চিমবঙ্গে জন্মগ্রহণ করেন। তিনি অভিনেত্রী অনিতা গুহের আত্মীয় ছিলেন।
  
  কর্মজীবন
  একটি স্কুলে প্রেমা প্রথমে শিক্ষকতা করতেন, এরপর তিনি মডেলিং করার সিদ্ধান্ত নেন। ১৯৭১ সালের ফেমিনা মিস ইন্ডিয়া তে তিনি খেতাব জিতেছিলেন 'ফেমিনা মিস ইন্ডিয়া ওয়ার্ল্ড' হিসেবে, মিস ওয়ার্ল্ড এ উনি অংশ নিলেও জিততে পারেননি এবং উনি প্যাসিফিক সুন্দরী প্রতিযোগিতায় ১ম রানার-আপ হয়েছিলেন।
  
  অভিনয় জীবন
  ফেমিনা মিস ইন্ডিয়া জিতার পর তিনি চলচ্চিত্রে অভিনয়ের প্রস্তাব পাওয়া শুরু করেন। তিনি মূলত সহ-অভিনেত্রী কিংবা নৃত্যশিল্পী বা ছোটোখাটো চরিত্রে অভিনয়ের সুযোগ পেতেন। ১৯৭৬ সালে তিনি সেরা সহ-অভিনেত্রী বিষয়শ্রেণীতে ফিল্মফেয়ার পুরস্কার পেয়েছিলেন।
  
  ব্যক্তিগত জীবন
  তিনি রাজীব নামে একজন আইনজীবীকে বিয়ে করেছেন। এই দম্পতির ২ ছেলে রয়েছে।
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৫৫-এ জন্ম
  বিষয়শ্রেণী:বাঙালি অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:পশ্চিমবঙ্গের অভিনেত্রী
  বিষয়শ্রেণী:ভারতীয় সুন্দরী প্রতিযোগিতায় বিজয়ী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:২০শ শতাব্দীর ভারতীয় অভিনেত্রী
  বিষয়শ্রেণী:পশ্চিমবঙ্গের নারী মডেল
title: প্রেমা নারায়ণ